สวัสดีค่ะ พอดีว่าตกขาวผิดปกติค่ะหนูรู้สึกว่าตกขาวมาบ่อย บางวันน้อยบางวันเดินๆอยู่ก็ไหลออกมาเลยค่ะ มีลักษณะเป็นน้ำๆผสมก้อนๆ ใช้มือจับๆดู สีขาวๆขุ่นๆ แต่เวลาใช้ทิชชู่ซับออกมามันจะเป็นสีเหลืองๆเขียวๆอะค่ะ มีคันบ้างนิดหน่อยแล้วก็มีแสบๆนิดหน่อยค่ะ มีโอกาสเป็นเชื้อรามั้ยคะ มีกลิ่นอับๆด้วย ก่อนหน้านี้กินยาฆ่าเชื้อมาด้วยค่ะ
สวัสดีค่ะ อาการตกขาวมาบ่อยออกมาเป็นน้ำผสมเป็นก้อนสีขาวขุ่นนั้น อาจจะเกิดจาก ภาวะช่องคลอดอักเสบจากเชื้อรา จะมาด้วยตกขาวเป็นก้อนสีขาวขุ่น และคัน อาจมีกลิ่นเหม็นผิดไปจากปกติ จากที่กล่าวมาเป็นไปได้มาก สาเหตุอื่นๆเช่นช่องคลอดอักเสบจากเชื้อแบคทีเรียหรือโพรโทซัว อาจมาด้วยตกขาวสีเขียวหรือเหลือง คัน และมีกลิ่นเหม็นได้เช่นกัน หรือเกิดจากการแพ้สารเคมีเช่น สารจากผ้าอนามัย ถุงยางอนามัย หรือการสวนล้างช่องคลอดในเบื้องต้น ควรงดการมีเพศสัมพันธ์ ไม่ทำการสวนล้างช่องคลอดเด็ดขาด ให้ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น เพราะโรคเชื้อราในช่องคลอดเกิดจากการขาดความสมดุลตามธรรมชาติในช่องคลอด การไปสวนล้างอาจทำให้อาการแย่ลงและควรไปพบแพทย์ถ้าอาการดังกล่าวเป็นมากขึ้น คันระคายเคืองในช่องคลอดอย่างมาก เจ็บ มีกลิ่นเหม็นผิดปกติ ตกขาวออกมาจำนวนมากเป็นก้อนๆ การรักษาควรอยู่ภายใต้การดูแลของแพทย์หลังได้การวินิจฉัยที่แน่ชัด ไม่ควรซือยาฆ่าเชื้อใดๆมากินเองโดยยังไม่ทราบสาเหตุ เพราะถ้ากินยาผิด หรือกินยาไม่ครบ อาจทำให้เกิดเชื้อดื้อยาได้